钦定古今图书集成/明伦汇编/官常典/第078卷 > 汝阴灵王天赐
## 钦定古今图书集成/明伦汇编/官常典/第078卷 > 汝阴灵王天赐

按《魏书》本传，汝阴王天赐，和平三年封，拜镇南大将
军、虎牢镇都大将，后为内都大官。高祖初，殿中尚书
胡莫寒简西部敕勒豪富兼丁者为殿中武士，而大
纳财货，简选不平，众怒，杀莫寒及高平假镇将奚陵。
于是诸部敕勒悉叛。诏天赐与给事中罗云督诸军
讨之。前锋敕勒诈降，云信之。副将元伏曰：“敕勒色动，
恐将有变，今不设备，将为所图。”云不从。敕勒轻骑数
千袭杀云，天赐仅得自全。后除征北大将军、护匈奴
中郎将，累迁怀朔镇大将。坐贪残，恕死，削除官爵。卒，
高祖哭于思政观。赠本爵，葬从王礼，谥曰灵王。